b'\n_START_ARTICLE_\nMoritz Stoppelkamp\n_START_SECTION_\nSeurajoukkueura\n_START_PARAGRAPH_\nStoppelkamp aloitti uransa vuonna 2005 Rot-Weiss Esseniss\xc3\xa4. Vuodet 2006-2007 h\xc3\xa4n oli lainalla Rot-Wei\xc3\x9f Erfurtissa. Vuonna 2008 Stoppelkamp siirtyi Rot-Wei\xc3\x9f Oberhauseniin, joka oli jo kolmas Rot-Weiss-joukkue h\xc3\xa4nen urallaan. Rot-Weiss tarkoittaa suomeksi punavalkoista. Vuonna 2010 Stoppelkamp siirtyi tuolloin 2. Bundesliigasta pelanneesta Oberhausenista Bundesliiga-seura Hannover 96:teen. H\xc3\xa4n edusti Hannoveria Bundesliigassa kahden kauden ajan pelaten 44 liigapeli\xc3\xa4. Vuonna 2012 Stoppelkamp siirtyi takaisin 2. Bundesliigaan, nyt 1860 M\xc3\xbcncheniin. M\xc3\xbcncheni\xc3\xa4kin Stoppelkamp edusti kahden kauden ajan pelaten 2. Bundesliigassa 67 peli\xc3\xa4 ja viimeistellen 12 maalia. Kes\xc3\xa4ll\xc3\xa4 2014 Stoppelkamp siirtyi Bundesliigaan historiansa ensimm\xc3\xa4ist\xc3\xa4 kertaa nousseeseen SC Paderborniin. Ensimm\xc3\xa4isen maalinsa Bundesliigassa Stoppelkamp teki Hamburger SV:t\xc3\xa4 vastaan elokuussa 2014._NEWLINE_Syyskuussa 2014 Stoppelkamp teki historiaa iskem\xc3\xa4ll\xc3\xa4 maalin vanhaa seuraansa Hannover 96:tta vastaan. Stoppelkamp laukoi pallon 83 metrist\xc3\xa4 maaliin, kun Hannoverin maalivahti oli noussut yl\xc3\xb6s tavoittelemaan tasoitusta. Stoppelkampin suoraan ilmasta laukoma 2-0 -maali on kaikkien aikojen kauimpaa Bundesliigassa tehty maali.'